**LĒMUMS**

LIEPĀJĀ

|  |  |  |
| --- | --- | --- |
| 2020.gada 15.oktobrī |  Nr.524/14(prot. Nr.14, 24.§) | Nr.233  |

Par zemesgabala Grīzupes ielā 104, pretī

nekustamajam īpašumam Slimnīcas ielā 7,

daļas iznomāšanu

Lai sabiedrībai būtu iespēja sakopt teritoriju pretī daudzdzīvokļu mājai, kura šobrīd nav nepieciešama pašvaldībai tās funkciju veikšanai, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.apakšpunktu, izskatot SIA "Namu serviss APSE" 2020.gada 26.augusta vēstuli Nr.377/Ai "Par zemes nomu Grīzupes ielā 104, Liepājā", Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 14.septembra priekšlikumu (sēdes protokols Nr.10) un Liepājas pilsētas domes pastāvīgās Pilsētas attīstības komitejas 2020.gada 8.oktobra lēmumu (sēdes protokols Nr.10), LIEPĀJAS PILSĒTAS DOME

N O L E M J :

1. Iznomāt SIA "Namu serviss APSE" (reģistrācijas Nr.42103033900; juridiskā adrese: Peldu iela 41-2, Liepāja), kā dzīvojamās mājas Slimnīcas ielā 7 pārvaldniekam (apsaimniekotājam), uz 5 (pieciem) gadiem zemesgabala Grīzupes ielā 104 (kadastra Nr.1700 016 0049), Liepājā, pretī nekustamajam īpašumam Slimnīcas ielā 7, daļu 637 kv.m platībā (pielikumā) teritorijas apsaimniekošanai mājas Slimnīcas ielā 7 iedzīvotājiem.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1.punktā minētā zemesgabala Grīzupes ielā 104 (kadastra Nr.1700 016 0049), pretī nekustamajam īpašumam Slimnīcas ielā 7, daļas iznomāšanu, iekļaujot tajā šādus nosacījumus:

2.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks saskaņā ar Liepājas pilsētas domes 2012.gada 20.decembra saistošajiem noteikumiem Nr.34 "PAR TERITORIJAS KOPŠANU UN BŪVJU UZTURĒŠANU" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 1.punktā minētā zemesgabala daļai kadastra vērtēšanas vajadzībām noteikt lietošanas mērķi - atsevišķi nodalītas atklātas autostāvvietas (kods 11 05).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA "Namu serviss APSE" vainas dēļ līgums par lēmuma 1.punktā minētā zemesgabala Grīzupes ielā 104, pretī nekustamajam īpašumam Slimnīcas ielā 7, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |